
PANEVĖŽIO MIESTO SAVIVALDYBĖS TARYBA


SPRENDIMAS
[bookmark: _Hlk70341645]DĖL LEIDIMO VYKDYTI VIEŠĄJĮ PIRKIMĄ „PANEVĖŽIO MIESTO SAVIVALDYBĖS APLINKOS MONITORINGO PROGRAMOS 2027–2032 M. ĮGYVENDINIMAS“ IR ADMINISTRACIJOS DIREKTORIUI PASIRAŠYTI SUTARTĮ 

Panevėžys


Vadovaudamasi Lietuvos Respublikos vietos savivaldos įstatymo 6 straipsnio 28 dalimi, 16 straipsnio 1 dalimi, 66 straipsnio 1 dalimi, Panevėžio miesto savivaldybės vardu sudaromų sutarčių pasirašymo tvarkos aprašo, patvirtinto Panevėžio miesto savivaldybės tarybos 2023 m. gruodžio 28 d. sprendimu Nr. 1-394 „Dėl Panevėžio miesto savivaldybės vardu sudaromų sutarčių pasirašymo tvarkos aprašo patvirtinimo, Savivaldybės tarybos 2014 m. gegužės 29 d. sprendimo Nr. 1-154 pripažinimo netekusiu galios ir įgaliojimo Savivaldybės merui“, 6.10 papunkčiu ir 20 punktu, Panevėžio miesto savivaldybės taryba n u s p r e n d ž i a:
1. Leisti vykdyti viešąjį pirkimą „Panevėžio miesto savivaldybės aplinkos monitoringo programos 2027–2032 m. įgyvendinimas“ neturint finansavimo.
2. Leisti Panevėžio miesto savivaldybės administracijos direktoriui pasirašyti sutartį.
3. Numatyti 2 punkte minimos sutarties finansavimą iš Panevėžio miesto savivaldybės 2027–2032 metų biudžeto.
4. Nurodyti, kad šis sprendimas per vieną mėnesį gali būti skundžiamas Panevėžio miesto savivaldybės tarybai (Laisvės a. 20, 35200 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės merė	Loreta Masiliūnienė

